Klima uređaji, klime, Gudurica :: Daibau.rs\nKLIMA UREĐAJI, KLIME, GUDURICA\nTražim dobrog ponuđača, montera klima-uređaja: Skupili smo i proverili ponuđače, montere klima-uređaja, koji rade u mestu Gudurica i okolini. Pošaljite potražnju i zainteresovani ponuđači, monteri klima-uređaja će vas kontaktirati za pregled, predračun i ponude.\tIskusan ponuđač, monter klima uređaja Gudurica, koji može da uradi:\tklima-uređaji s prozračivanjem, montaža klima-uređaja, popravke klima, klasični klima-uređaji, podni klima-uređaji, prenosna klima, i ostale povezane poslove će se sigurno naći i za vas.\tviše


Završeno suđenje za pokušaj ubistva Sretka Kalinića, presuda sledeće nedelje - KRIK\nZavršeno suđenje za pokušaj ubistva Sretka Kalinića, presuda sledeće nedelje\nObjavio/la KRIK.rs 13/07/2021\nSretko Kalinić, Miloš Simović (foto: printskrin RTV/ MUP Hrvatske)\nSuđenje ozloglašenom članu zemunskog klana Milošu Simoviću po optužbama da je 2010. godine pokušao da ubije svog nekadašnjeg saradnika i surovog ubicu ovog klana Sretka Kalinića, okončano je danas iznošenjem završnih reči. Tužilaštvo je zatražilo da Simović bude osuđen, dok je advokat istakao da nema dokaza da je on pucao u Kalinića i da treba da bude oslobođen. Njih dvojica služe višegodišnje zatvorske kazne zbog učešća u ubistvu premijera Zorana Đinđića i drugih zločina.\nTužilac Zoran Nikolov rekao je danas da svi dokazi koji su predstavljeni na suđenju potvrđuju da je Miloš Simović pucao na Sretka Kalinića početkom juna 2010. godine na jezeru Rakitje kod Zagreba.\n„Prevashodno to proizilazi iz iskaza koji je Kalinić dao u istrazi, ali i iz iskaza saslušanih svedoka, kao i balističkog veštačenja“, rekao je Nikolov. Kao mogući motiv tužilac je naveo pokušaj Simovića da odgovornost u vezi sa ubistvom premijera Zorana Đinđića prebaci na Kalinića. Pucnjava o kojoj tužilac govori, desila se dok su obojica bili u bekstvu nakon ubistva tadašnjeg premijera Zorana Đinđića.\nOn je podsetio da Kalinić nije izmenio iskaz koji je dao nakon što je pucano na njega u kome je rekao da je Simović pucao na njega i zatražio od suda da Simovića osudi.\nSimovićev advokat po službenoj dužnosti Rastko Naumov smatra da tužilaštvo nije dokazalo optužbe, štaviše, misli da je jedini dokaz tužilaštva, Kalinićev iskaz, „otpao“ nakon što je na prošlom suđenju rekao da ga ovaj postupak ne zanima i nije označio Simovića kao napadača.\n„Sud ne bi smeo da pokloni veru oštećenom koji dolazi iz kriminalnog miljea, osuđivan je za najteža krivična dela i mnogi su mogli da imaju motiva da ga ubiju“, rekao je Naumov i objasnio da je Kalinić okrivio Simovića jer je bio svestan da će biti izručen Srbiji i želeo je da dobije poseban status u postupcima koji su se protiv njega ovde vodili. Advokat je rekao da je Kalinić nudio informacije i o drugim članovima zemunskog klana, a sve kako bi sebi obezbedio bolju poziciju.\n„Nema Simovićevih tragova na licu mesta, nema pištolja, nema direktnih svedoka“, rekao je Naumov i tražio da njegov branjenik bude oslobođen.\nSudu se obratio i optuženi Simović.\n„Kada je započeo ovaj postupak ja sam se izjasnio da nisam kriv i to i danas kažem. To je moja završna reč“, rekao je.\nKalinićev advokat Slavko Petrić rekao je da je uslovljen željom svog klijenta da se ne izjašnjava te da prepušta sudu da donese odluku. Naveo je samo da ne stoji teza advokata Naumova da je bilo ko mogao da puca na Kalinića jer je on živeo u dubokoj ilegali u Zagrebu i samo njegovi prijatelji su znali da je to on.\nSudija Nikola Mikić zakazao je izricanje presude za kraj sledeće nedelje. Simović je rekao da ne želi da bude doveden na suđenje iz zatvora u kome služi višedecenijsku kaznu za učešće u ubistvu Đinđića i druge zločine kako ne bi komplikovao sa bezbednosnim procedurama i kako bi se smanjili troškovi države. Nasuprot tome, Kalinić je zatražio da bude doveden i rekao da nema problem sa tim da se troši javni novac.\nNa Kalinića je pucano 2010. godine, sedam godina nakon što su tokom policijske akcije „Sablja” koja je pokrenuta nakon ubistva premijera Đinđića on i Siimović pobegli iz zemlje. Tužilaštvo tvrdi da je baš Simović pucao.\nKalinić je tada teško ranjen i završio je u bolnici, a Simović je uhapšen dva dana nakon pucnjave. Obojica su izručeni Srbiji, gde su u međuvremenu bili osuđeni na po 40 godina zatvora zbog učešća u ubistvu Đinđića, ali i drugih ubistava i otmica koje su izvršili kao članovi zemunskog klana.\nKalinić je ispričao da je na njega pucao Simović i pogodio ga sa dva metka. Smatrao je da je Simović hteo, između ostalog, da ga spreči da javno ispriča detalje o ubistvu zaštićenog svedoka protiv zemunskog klana Zorana Vukojevića Vuka kog je likvidirao Aleksandar Simović, Milošev brat.\nKaliniću i Simoviću se, osim za zločine počinjene u okviru zemunskog klana, sudilo i za ubistva koja su vršili kao deo grupe koju je navodno predvodio kriminalac Luka Bojović. Kalinić je nakon hapšenja 2010. godine priznao krivicu i do detalja opisao zločine koje je vršio, kao i Bojovićevu ulogu u njima. Sud je odlučio da mu poveruje u delu u kome optužuje sebe, a odbacio je deo svedočenja u kome je govorio o Bojovićevoj ulozi. Na kraju, Bojović je pravosnažno oslobođen, a Vrhovni kasacioni sud je utvrdio da su sudije prekršile zakon kada su donele ovakvu odluku. Bojović se nalazi u zatvoru u Španiji, gde služi kaznu od 18 godina zatvora. Detaljnije o tome pročitajte ovde.


Dejan Pavićević: Želim – Radio KFOR Srpski\nPoznati umetnik i muzičar iz severne Mitrovice Dejan Pavićević objavio je novi singl pod nazivom Želim. Pesma će se poklonicima ove vrste muzike svideti već nakon prvog slušanja. Singl će se naći i na dečijem festivalu Cvrkuti sa Ibra, jer je prvobitno i bila napisana za potrebe ovog renomiranog festivala, otkriva Pavićević.\n„Pesma Želim je nastala počekom jeseni ali sam je sada objavio i ona će biti uvrštena u redovni program festivala Cvrkuti sa Ibra. Pesmu će izvesti brat i sestra Olga i Boris Jakšić. Prvobitno je pesma bila namenjena samo za festival ali sam je objavio i pesma je naišla na pozitivne komentare i reakcije ljudi“, kaže Deki.\nPesma Želim šalje jaku poruka mira i ljubavi i prema rečima ovog umetnika svako od nas ima prava da želi. Dejan Pavićević je multimedijalni umetnik, rođen je i živi u severnom delu Mitrovice. Profesor je engleskog jezika i književnosti i radi kao nastavnik u “OŠ” Branko Radičević.\nFrontmen je i autor tekstova, muzike kao i aranžmana u bendu “Omnibusi“.\nPreviousPrevious post:„Forum Future“ u Severnoj MitroviciNextNext post:IV Pab kviz u Severnoj Mitrovici


Neobično i poučno: Maketa grada od tetra paka - maketa grada - petrovac na mlavi\nNeobično i poučno: Maketa grada od tetra paka\nInteresantan poduhvat vaspitača iz Petrovca na Mlavi i okolnih sela.\n22:31 | 24.03.2017. Autor: E-Branicevo\nU holu srednje škole „Mladost“ u Petrovcu na Mlavi predstavljena je maketa grada izrađena od tetra pak ambalaže.\nTime će, predškolska ustanova učestvovati na nagradnom konkursu na temu „Život u eko gradu“, u okviru Eko-paket projekta.\nTaj program je deo međunarodnog projekta Eko-škole i kreiran je u cilju edukacije potrošača o pravilnim načinima za odlaganje upotrebljene ambalaže i podizanja svesti o tome koliko je važno imati odgovoran odnos prema prirodi.\nMaketu su, uz veliku pomoć dece i roditelja izradili vaspitači izdvojenih objekata i odeljenja PU „Galeb“: Dragica Božilović iz objekta u Šetonju, Danijela Kostić-Ugrinović (Tabanovac) Ranica Ivković i Lidija Gajić (Veliko Laole), Slavica Stanojlović, (Kamenovo) Ivana Stevanović (Leskovac), Katarina Mijajlović (Starčevo) Marija Srejić, (Lopušnik), Luka Glasnović (Ćovdin), Snežana Radosavljević (Ranovac), Ivana Mihajlović (Rašanac) Silvana Martinović (Oreškovica) i Sanela Dimitrijević-Milosavljević (Malo Laole).\nDirektor ustanove Nataša Ivanović se posebno zahvalila lokalnoj samoupravi na podršci u organizovanju aktivnosti, kao i direktoru srednje škole „Mladost“ Aleksandru Filipoviću, na tome što se uvek odazovu pozivu za saradnju i što su omogućili da se izložba organizuje u lepom prostoru.\nBez svetla:„Sat za našu planetu“


“Lego” i dalje u problemu – pad prihoda\nPrihodi kompanije “Lego”, danskog proizvođača igračaka, pali su u prvom polugodištu ove godine, zbog negativnog razvoja situacije na tržištu Severne Amerike.\nNa ovom tržištu je došlo do bankrota lanca prodavnica igračaka “Toys"R"Us".\nPrihodi kompanije “Lego” su u periodu januar-jun pali za pet odsto na 14,3 milijarde kruna (2,2 milijarde dolara) u poređenju sa istim periodom prethodne godine, dok je neto profit smanjen za 10 odsto na tri milijarde kruna (467 miliona dolara), prenosi agencija AP.\n"Jako smo zadovoljni rezultatima uzimajući u obzir izazove u nestabilnom maloprodajnom okruženju, kao i zatvaranje “Toys"R"Us" u Sjedinjenim Državama, Britaniji i Australiji", izjavio je izvršni direktor danske kompanije Nils B. Kristijansen, prenosi Tanjug.\nZbog pada prodaje “Lego” otpušta oko 1.500 radnika\n“Lego” ima rekordne prihode, dosegao vrhunac rasta


DVIJE GODINE OD POSLJEDNJE ODRŽANE SJEDNICE FEDERACIJA I DALJE BEZ PARLAMENTARNE KOMISIJE ZA REVIZIJU\nCentri civilnih inicijativa upozoravaju da se blokada nadzorne uloge Parlamenta Federacije BiH nad potrošnjom javnih sredstava i zakonitošću i efikasnošću rada institucija pod nadležnošću Federalnog ureda za reviziju nastavlja.\nIako je prošle sedmice, 13.02.2020., na 5. sjednica Doma naroda Parlamenta FBiH, izabrano 7 članova Zajedničke parlamentarne komisije odgovorne za reviziju, od 14 koliko ih ona broji, na jučerašnjoj (19.02.2020.), cjelodnevnoj, 11. redovnoj sjednici Predstavničkog doma Parlamenta Federacije BiH, nije izabrano i preostalih 7, iako je, u raspravi o dnevnom redu, aktuelna situacija, u ovom kontekstu, nazvana sramotom.\nUmjesto kompletiranja Komisije, Rukovodstvo Predstavničkog doma se bavilo neubjedljivim izgovorima, ponovnim odgađanjima, komplikovanjima potpuno jednostavne situacije i prebacivanjem odgovornosti na Dom naroda.\nDvije godine su prošle od posljednje sjednice zajedničke parlamentarne komisije za reviziju. Ni komisija, a time ni Parlament, odnosno nijedan njegov dom, nisu razmatrali ni revizorske izvještaje za 2017., ni za 2018. godinu, a Ured za reviziju uveliko radi na revizorskim izvještajima za 2019. godinu.\nSvojim neradom Parlament, tako, obesmišljava rad Ureda za reviziju. I pogoduje širenju prostora za nekažnjeno kršenje zakona i korupciju unutar institucija vlasti ili onih koje bi one trebale da kontrolišu.\nCentri civilnih inicijativa insistiraju na prestanku daljnjeg odugovlačenja ovog procesa, na tome da se parlamentarna komisija za reviziju, koja ima izuzetno značajnu društvenu funkciju, konačno formira i počne da radi. I bar djelimično sanira posljedice dvogodišnjeg vakuuma u svom i radu Parlameta na ovim temama.


Milić: Liga je prevaziđena i preskupa - SPORTSKI ŽURNAL\n26 decembar, 2021 1\nSistem takmičenja u bokserskom sportu Srbije je prevaziđen i uspostavljen bez jasnog plana i programa, smatra Miodrag Milić, iskusni stručnjak koji je duže od dve decenije u kontinuitetu bio na položaju prvog trenera nacionalnih selekcija\n- Sistem takmičenja je najslabija karika u funkciji oporavka i razvoja boksa u Srbiji. Kao prvi trener Crvene zvezde učestvovao sam u oba ligaška takmičenja, Super ligi Srbije i Regionalnoj, i znam o čemu pričam. Takav vid takmičenja je nefunkcionalan, prevaziđen i preskup.\nMilić navodi činjenicu da se u Ligi pre svega, interes ekipe stavlja ispred sportskog razvoja boksera.\n- Boks je individualan sport. Klubovi su kroz ligaško takmičenje primorani da ulažu i u takmičare koji nemaju kvalitet za vrhunski rezultat. To je klasično rasipanje sredstava, koja bi mogla mnogo bolje i racionalnije da se iskoriste.\nU međuvremenu je, nekadašnja AIBA, sada IBA (Međunarodna bokserska asocijacija), naglašava Milić, povećala broj težinskih kategorija sa 10 na 13, pa je i to obesmislilo ligaški sistem takmičenja.\n- I turnirski sistem takmičenja koji se sprovodi u četiri regionalne lige BSS je takođe prevaziđen. Kvalitet boksa na tim revijama iz godine u godinu je sve slabiji. U takmičenje je uvršteno previše uzrasnih i težinskih kategorija, koje su od pre nekoliko godina duplirane i ženskom konkurencijom. Organizatori revija su često primorani da uparuju „babe i žabe“, takmičare koji nisu istog kvaliteta, starosnog razreda i kategorije. Na takvim revijama mnogo je prekida borbi, diskvalifikacija, pa i nokauta. Sve to utiče na kvalitet boksa koji gledaocu šalje lošu poruku. Otuda i malo interesovanja publike za bokserske priredbe poslednjih desetak godina.\nPo Miliću, jedno od mogućih rešenja bi bilo da bokserski centri poput Beograda, Loznice, Šabca, Sombora, Subotice, Niša, jednom godišnje, u dogovoru sa Takmičarskom komisijom BSS, organizuju trodnevne turnire sa po osam boksera u kategoriji.\n- To bi vremenom postali međunarodni turniri, a organizatori bi uz pomoć nacionalnog saveza i resornog ministarstva, obezbeđivali vredne novčane nagrade. Interesovanje za ovakvo takmičenje, koji bi okupljao samo najbolje iz nedelje u nedelju, iz meseca u mesec, bivalo bi sve brojnije i kvalitetnije – ubeđen je Milić.\nDzevad · 02 januar, 2022 01:16


10 načina da ubrzate metabolizam: Svaki korak je bitan za uspeh! - eKlinika\n8:00 - 12. 11. 2020.\nIako ne možete da kontrolišete starost, pol ili genetiku, postoje i drugi načini da poboljšate metabolizam\nZa gubitak težine važna je i fizička aktivnost Foto: Shutterstock\nUbrzavanje metabolizma je sveti gral za održavanje ili postizanje željene telesne težine, ali koliko brzo vaše telo sagoreva kalorije zavisi od nekoliko stvari. Neki ljudi nasleđuju brzi metabolizam. Muškarci imaju tendenciju da sagore više kalorija od žena, čak i dok se odmaraju. A kod većine ljudi se metabolizam polako usporava nakon 40. godine. Međuti, nije sve izgubljeno. Bez obzira na pol, godine i genetiku, postoje načini da ubrzate metabolizam. Evo 10 saveta koji će vam pomoći.\nVaše telo neprestano sagoreva kalorije, čak i kada ne radite ništa. Ovaj metabolizam u mirovanju je mnogo veći kod ljudi sa više mišića. Svaki kilogram mišića koristi oko šest kalorija dnevno samo da bi se održao, dok svaki kilogram masti sagoreva samo dve kalorije dnevno. Ta mala razlika može se vremenom zbrajati. Posle treninga snage, mišići se aktiviraju po celom telu, povećavajući prosečnu dnevnu brzinu metabolizma.\nAerobne vežbe možda neće izgraditi velike mišiće, ali mogu da ubrzaju metabolizam satima nakon treninga. Ključ je u tome da budete uporni sa ovim vežbama. Vežbe visokog intenziteta donosi veći, duži porast brzine metabolizma u mirovanju od treninga niskog ili umerenog intenziteta. Da biste iskoristili pogodnosti, isprobajte intenzivniji čas vežbanja u teretani ili uključite kratke trke tokom redovne šetnje.\nVoda je važna za ubrzanje metabolizma Foto: Shutterstock\nTelu je potrebna voda za obradu kalorija. Ako ste čak i malo dehidrirani, vaš metabolizam može da se uspori. U jednom istraživanju, odrasli koji su pili osam ili više čaša vode dnevno sagorevali su više kalorija od onih koji su pili četiri. Da biste ostali hidrirani, popijte čašu vode ili drugog nezaslađenog napitka pre svakog obroka i međuobroka. Takođe, grickajte sveže voće i povrće koje prirodno sadrži vodu, a ne grickalice ili čips.\nEnergetski napici ipak ne\nNeki sastojci energetskih napitaka mogu da podstaknu metabolizam. Puni su kofeina, što povećava količinu energije koju telo koristi. Ponekad imaju taurin, aminokiselinu. Taurin može da ubrza vaš metabolizam i tako pomogne u sagorevanju masti. Ali upotreba ovih pića nekim ljudima može da stvori probleme poput visokog krvnog pritiska, anksioznosti i poremećaja spavanja. Američka akademija za pedijatriju ih ne preporučuje deci i tinejdžerima.\nČešći, manji obroci\nČešći obroci mogu vam pomoći da smršate. Kada jedete velike obroke sa mnogo sati između, vaš metabolizam se usporava između obroka. Manji obrok ili međuobrok na svaka tri do četiri sata održava metabolizam u pokretu, tako da sagorevate više kalorija tokom dana. Nekoliko studija je takođe pokazalo da ljudi koji redovno grickaju jedu manje tokom obroka.\nLjuto ubrzava metabolizam Foto: Pixabay\nZaljutite svoje obroke\nZačinjena hrana sadrži prirodne hemikalije koje mogu da ubrzaju metabolizam. Kuvanje hrane sa kašikom iseckane, samlevene crvene ili zelene čili papričice može pojačati metabolizam. Efekat je verovatno privremen, ali ako često jedete začinjenu hranu, primetićete efekte. Za brže rezultate začinite jela od testenine i variva ljutom papričicom.\nPojačajte proteine u ishrani\nVaše telo sagoreva mnogo više kalorija u varenju proteina nego u varenju masnoće ili ugljenih hidrata. Kao deo uravnotežene ishrane, zamena nekih ugljenih hidrata nemasnom hranom bogatom proteinima može da pojača metabolizam tokom obroka. Dobri izvori proteina uključuju nemasnu govedinu, ćuretinu, ribu, piletinu od belog mesa, tofu, orahe, pasulj, jaja i mlečne proizvode sa niskim sadržajem masti.\nŠolja crne kafe nije samo užitak\nAko pijete kafu, verovatno uživate u njenim blagodetima važnim za energiju i koncentraciju. Ako je konzumirate umereno, jedna od blagodati kafe je i kratkotrajno ubrzanje metabolizma. Kofein vam može pomoći da se osećate manje umorno, pa čak i da povećate izdržljivost dok vežbate.\nZeleni čaj pomaže u sagorevanju kalorija Foto: Shutterstock\nZeleni čaj – obavezno!\nZeleni čaj nudi udružene blagodati kofeina i katehina, supstanci za koje je dokazano da ubrzavaju metabolizam na nekoliko sati. Istraživanje je pokazalo da pijenje dve do četiri šolje bilo kojeg čaja može naterati telo da sagori 17 odsto više kalorija tokom kratkotrajnog umereno intenzivnog vežbanja.\nIzbegavajte stroge dijete\nNeuspešne dijete – one koje uključuju manje od 1.200 (ako ste žena) ili 1.800 (ako ste muškarac) kalorija dnevno – loše su za svakoga ko se nada da će da ubrza svoj metabolizam. Iako vam ove dijete mogu da pomocgnu da izgubite kilograme, to nije u skladu sa zdravom ishranom. Tako izgubljeni kilogrami dovode do gubljenja mišićne mase, što zauzvrat usporava vaš metabolizam. Konačni rezultat je da vaše telo sagoreva manje kalorija i dobija na težini brže nego pre dijete.


Naslovna Na današnji dan SEĆANJE NA LEGENDU: Godinu dana od smrti Ilije Petkovića\nPetković je ostavio dubok trag u srpskom fudbalu (FOTO: Starsport)\nNekadašnji fudbaler OFK Beograda, kasnije trener brojnih klubova i selektor selekcije SCG na Svetskom prvenstvu 2006. godine, preminuo na današnji dan 27. juna prošle godine u 75. godini života posle kraće bolesti.\nPetković je bio legenda OFK Beograda, izuzetno cenjen u Crvenoj zvezdi i Partizanu, a omiljen u Fudbalskom savezu Srbije, gde je ostavio dubok trag kao selektor, i gde je vodio reprezentaciu na Svetsko prvenstvo u Nemačkoj 2006. godine.\nPetković je igračku karijeru počeo u kninskom ligašu Dinari, a u 19. godini je došao u Beograd gde je postao igrač OFK Beograda za koji je igrao u dva navrata, ukupno 16 sezona.\nTokom šest reprezentativnih godina bio je i učesnik Svetskog prvenstva 1974. u Zapadnoj Nemačkoj, a od 43 utakmice – u kojima je šest puta bio strelac – odigrao je deset susreta u takmičenjima za Prvenstvo Evrope.\nPRIČE IZ KRAJA: Goran Pandev – legenda Makedonije, a miljenik cele Evrope!\nOBAVEZNO POGLEDAJTE: BELGIJA vs PORTUGAL | EURO 2020 | Meridian PES Predictor | @Beki\nPrethodni tekstSRĐAN OTKRIO NOVE DETALJE: Patrijarh je blagosiljao Novaka, a on vezao 43 pobede!\nSledeći tekstZVEZDA I POJAČANJA: Ronaldo se sam pohvalio, Krstičić spreman da se odrekne novca!\nDorcolac 28/06/21 13:17 At 28/06/21 13:17\nBio je pojam,prava velika fudbalska legenda,bas lepo sto se obelezava secanje na tog sjajnog coveka!!!!\nDi maria 27/06/21 15:20 At 27/06/21 15:20\nVelika fudbalska legenda , veliki covek na terenu i van njega , kakvu priču fudbalsku i životnu je imao ovaj as ,za divljenje !!


Razgovor sa korisnikom:Qurqa~srwiktionary — Викиречник\nRazgovor sa korisnikom:Qurqa~srwiktionary\nPozdrav, i dobro došli na Vikirečnik. Nadamo se da će Vam se ovde svideti i da ćete odlučiti da ostanete. Mi svi ovde redovno pratimo stranu skorašnje izmene, tako saznajemo za nove zanimljive članke i reči, ko je trenutno aktivan, šta trenutno radi, i šta je u proteklom vremenu urađeno. Pozivamo Vas da učestvujete i u prevođenju članaka/reči na druge jezike. Evo nekih dobrih linkova za novopridošle:\nKako da se prijavim i zašto\nMožete slobodno da vežbate na strani koju zovemo igralište bez straha da ćete nešto pokvariti.\nNadamo se da ćete uživati ovde dajući svoj doprinos i postati naš stalni član!\nMožete se potpisivati na stranicama za razgovor koristeći četiri tilde ( ~~~~ ). Snimanjem se na tom mestu generiše Vaše ime, trenutno vreme i datum.\nDon’t speak Serbian?\nSprechen sie kein Serbisch?\n--Kaster 13:09, 3 decembar 2005 (UTC)\nVaš korisnički nalog će biti preimenovan\nNažalost, vaš korisnički nalog se sukobljava sa drugim korisničkim nalogom pod imenom Qurqa. Da bi smo bili sigurni da oba korisnika mogu koristiti svoje naloge, vaš nalog će biti preimenovan u Qurqa~srwiktionary. Vaš nalog će biti preimenovan najkasnije u aprilu 2015. godine, zajedno sa ostalim nalozima. Ako mislite da ste dobili ovu poruku greškom molimo posetite Posebno:MergeAccount da prikačite sve vaše naloge da bi sprečili njihovo preimenovanje.\n09:23, 20. mart 2015. (CET)\nPreuzeto iz „https://sr.wiktionary.org/w/index.php?title=Разговор_са_корисником:Qurqa~srwiktionary&oldid=123278”


(Psiho)drama glume - Film – Delirijum tremens - Nedeljnik Vreme\nDelirijum tremens je nastao po Markovićevom istoimenom dramskom tekstu, koji je uspešno igran trinaest godina na sceni Beogradskog dramskog pozorišta, a u kojoj je lik Dagija tumačio Predrag Ejdus (1947–2018). Prvobitni plan je bio da Ejdus glumi i u adaptaciji (koja je, uostalom, po Markovićevim rečima, i bila Ejdusova ideja), ali se to izjalovilo zbog pogoršanja glumčevog zdravstvenog stanja. Ulogu je, uz Ejdusov blagoslov, preuzeo Tihomir Stanić, hrabro i nadahnuto kanališući ostavštinu starijeg kolege, ali i vlastite demone i strahove. U takvoj sprezi se rodila jedna upečatljiva uloga koja je, to je već sasvim jasno, obeležila Stanićevu karijeru. U filmu su lepe epizode ostvarili Gorica Popović, Anita Mančić, Igor Đorđević, Dragan Petrović Pele, Bereda Rešit, Maša Dakić, Milica Zarić… Neki od njih su igrali i u istoimenoj pozorišnoj predstavi, a većinom su stari i provereni Markovićevi saradnici, pa se ta uigranost vidi na ekranu. Nada Šargin i Miodrag Krstović takođe glume glumce i izvlače maksimum iz svog ograničenog prisustva. Ipak, svi su oni samo podrška. Glavna zvezda filma je Stanić, i po njegovom upečatljivom, višeslojnom nastupu će ovaj film prevashodno i biti upamćen.


Dodik optužio Šarovića: Bio je blizak sa Đorđem Ždralom, čuvao ga čovjek koji je ubio 12 ljudi\nSrpski član Predsjedništva Bosne i Hercegovine optužio je visokorangirane članove SDS da su sarađivali s kriminalcima, a lidera Mirka Šarovića da je blizak s Đorđem Ždralom.\nGovoreći o korupciji, Dodik je rekao kako je najveći primjer korupcije i zloupotrebe sistema “što je šef Kabineta ministra bezbjednosti iz prošlog saziva direktno komunicirao s kriminalcima i omogućavao im otvaranje tranši kuda da uvoze i prevoze drogu u BiH”.\n– Ima i njihova izjava da je SDS dato 3,8 miliona KM do 2018. godine da uđe u izbornu kampanju. O tome se ne piše, to nije korupcija. Da su dobili izbore, imali bi vlast narkomana i ostalih – rekao je Dodik.\nNaveo je i to kako je Mirka Šarovića, dok je bio predsjednik Republike Srpske, čuvao “čovjek koji je profesionalni ubica optužen za 12 ubistava, a da ga sada traži Interpol”.\nIstakao je i kako mu se obratilo desetero ljudi koji su zabrinuti zbog toga što je Đorđe Ždrale na slobodi.\n– Mi u Istočnom Sarajevu pokušavamo izbaciti sve kriminalne grupe. On nije trebao izaći. A svi s kojima sam razgovarao, bilo ih je preko 10, mi kažu da je s njim bio blizak Mirko Šarović – rekao je Dodik, prenosi N1.


Vujović: Na grbači naroda 600 direktora EPS-a\nVUČIĆ: Za mene je Kosovo deo Srbije, ali nije sve naše, a nije ni njihovo 54\t163\n15.07.2014. 01:29h 25.07.2016. 02:22h\nVujović smatra da samo poskupljenje struje ne bi rešilo problem, jer je menadžment EPS-a koji čini 600 visoko plaćenih direktora - vehi problem, a prosečna plata u EPS-u je 75.000 dinara, što je duplo više od zarade prosečnog radnika u Srbiji\nBEOGRAD - Ako druge mere ne daju efekta, penzije i plate u javnom sektoru biće manje za deset odsto, a odluku o tome doneće Vlada, kaže ministar privrede i vršilac dužnosti ministra finansija Dušan Vujović.\nPrema mišljenju Vujovića, neophodno je da se pronađe kombinacija mera koja će najpravilnije rasporediti teret reformi.\nObaranje deficita svake godine, smanjenje plata i penzija za 10 odsto, promene u lošem, a preplaćenom menadžmentu EPS-a, i značajno efikasnija naplata poreza i akciza - mere su kojima se može poboljšati privredni ambijent i uspešno sprovesti započeti reformski kurs, rekao je Vujović.\nVujović smatra da samo poskupljenje struje ne bi rešilo problem, jer je menadžment EPS-a koji čini 600 visoko plaćenih direktora - vehi problem, a prosečna plata u EPS-u je 75.000 dinara, što je duplo više od zarade prosečnog radnika u Srbiji.\nPoseban problem su i tehnički gubici od 18 odsto i rekordno niska naplata od 84 procenta, rekao je Vujović .\n""Moj plan je da linearno spuštamo deficit svake godine za oko 60 milijardi dinara i da tako dođemo do cilja - smanjenje deficita do 2017. godine na oko 130 milijardi dinara. Predlažem da povećamo naplatu akciza, carine i poreza, čime bismo uštedeli oko 100 miliona evra. Uporedo sa tim, uvođenjem reda u javna preduzeća moguće su uštede od još 200 do 300 miliona evra"", rekao je Vujović.\nPrema njegovim rečima, uspešnom realizacijom ovih poteza umanjuje se potreba za smanjenjem plata i penzija.


REPORTAŽA: BIZNISMEN NA VIKENDU: Puna šerpa optimizma - Nira Press\nPočetna » REPORTAŽA: BIZNISMEN NA VIKENDU: Puna šerpa optimizma\nCicvara koju subotom sprema za doručak, šetnja sa suprugom uz obalu Despotovice, partija “remija” sa sinovima ili odlasci na fudbalske utakmice, detalji su iz života Dragoljuba Vukadinovića, predsednika Upravnog odbora “Metalca”, u kojima je podjednako dobar kao i u stvaranju dobrog imidža fabrike. I dok se u posuđu sa oznakom “Metalac” krčkaju ručkovi u milionima domaćinstava širom sveta, ime njegovog preduzeća godinama je među najuspešnijim u Srbiji, a on sam predstavlja sinonim odličnog tržišnog igrača\nNa poslu ga zovu Vukadinac. Kad kod kuće sa sinovima zaigra “remi” tada je – Dragoljupče. Na ulici je čovek od ugleda, a na fudbalskom terenu, kad za loptom potrče mladići iz fudbalskog kluba “Metalac” – vatreni navijač. Ipak, ime Dragoljuba Vukadinovića, predsednika Upravnog odbora gornjomilanovačke fabrike, a donedavno generalnog direktora, na tržišnoj utakmici je sinonim za odličnog igrača. Činjenica da više od tri miliona šerpi godišnje, sa oznakom “Metalac”, nađe utočište u kuhinjama širom sveta, učinila je da se njegova kompanija godinama unazad “krčka” u loncu najuspešnijih domaćih preduzeća. Vukadinović takođe veruje da je malo domaćinstava u Srbiji koja nemaju bar neki njihov proizvod. Građenje ovakve pozicije, svakako, zahtevalo je mnogo angažovanja i odricanja, priče mu je najviše na gubitku bila njegova porodica. Zato je za njega vikend svetinja koju čuva za suprugu Radojku i sinove Vojina i Veljka.\nHladne subote, krajem januara, kada ga je posetila ekipa Magazina Biznis, probudio se u četiri sata. I toga jutra, u krevetu, dva sata je razmišljao o “Metalcu”. Za njega je ovo svakodnevica i tako mu poslednjih dvadesetak godina počinje svaki dan.


Poslao: 26 Sep 2020 16:16\n6Ovo se svidja korisnicima: gavrilon, kib0, VP6919, vathra, miodrag, pedja63\nNebo_M ::Taj nadimak da je leteci sanduk....\n21evi, kao i svi ostali avioni visokih performansi te generacije su imali uzasan broj gubitaka usled nesrece. Nema to veze samo sa indijcima, i Poljaci, Cesi, SFRJ su imali veliki procenat izgubljenih usled udesa.\nPoslao: 26 Sep 2020 17:20\n5Ovo se svidja korisnicima: Bump, VP6919, djordje92sm, Krusarac, Milos1977\nNiko nije ovde (barem u mom slucaju) rekao da su za nesrecu krivi mehanicari/tehnicari i da oni rade los posao i razumem da se pojedini vredjaju da im neko amaterski prica o poslu kojima se bave pa reaguju i ostrije.\nNisam od onih koji porede avion kao sa kolima i jasno mi je da se detaljno pregleda i pre leta i po sletanju da se resursi menjaju i da moze biti avion star i 30,40 godina ako nije premasio satnicu letenja koju ima jos se smatra dobrim za upotrebu.\nMoje pitanje je seljacki sto se onda prave novi avioni?\nNemoguce da je samo zarad oruzija koje nosi i materijala vidljivosti za radare.\nDakle sigurno se unapredjuje i bezbednost same letelice kao i njena upravljivost.\nPrastaju vise gresaka, nude vece sanse prezivljavanja itd.\nU prevodu daj im letelicu koja im daje najbolje sanse da sacuvaju zivote, jebes i ovaj avion ova dva coveka su mogla da obucavaju ko zna koliko ljudi jos i prenose im znanje da su ostali zivi. Jasno mi je da i nov avion padne i desi se tragedija, ali eto daj im maksimum neki koji im daje sigurnost.\nTako da kulturnije i u manjem afektu i besu nego ranije voleo bih da se ubuduce ne nabaljaju polovnjaci vec da nasi ljudi lete i obucavaju se na novim modernijim letelicama.\nKo se nasao uvredjenim mojim ranijim pljuvanjem po migu21 ja se izvinjavam to je moje misljenje o upotrebi tog aviona i smatram da ga koriste samo one zemlje koje nemaju para za bolje. Nije bilo upuceno mehanicarima, pilotima, ljudima koji se bave samom letelicom itd.\nPoslao: 26 Sep 2020 17:30\n10Ovo se svidja korisnicima: Sirius, Leonardo, bato, Shomy, voja64, Mercury, YU-UKI, komkom, amaterSRB, shone34\nSirius ::Овај човек је наш члан, колико могу да препознам реченице?\nMislim da nije naš član ali svako kome je vojno vazduhoplovstvo blisko zna koliko ovaj čovek znači za vazduhoplovstvo. Jedan je od stubova nosača vazduhoplovno-tehničke struke.\nImamo slične rečenice zato što i ovaj forum ima izuzetne stručnjake pa se izrazi podudaraju.\nPoslao: 26 Sep 2020 17:32\nТако сам и мислио. Хвала ти.\nPoslao: 26 Sep 2020 20:17\n2Ovo se svidja korisnicima: Nebo_M, komkom\nŠto se tiče poređenja nivoa pouzdanosti (bezbednosti) između aviona različitih generacija u vremenskom smislu, nesporno su uvek najnepouzdaniji potpuno novi aparati a pouzdanost raste vremenom budući da se svi empirijski kroz eksploataciju uočeni problemi otklanjaju. Znate onu čuvenu frazu "prizemljeni svi avioni dok se ne ustanovi razlog pada aviona".\nAko treba da biram čime ću da se prevezem, pre ću ući u Boing star 25 godina nego u onaj potpuno nov, pri čemu su u civilnom vazduhoplovstvu tehnološki skokovi manji i samim tim svaki novi avion je u većoj meri zasnovan na prethodnom, a to pozitivno utiče na bezbednost. Znate, test piloti najviše rizikuju, a oni pilotiraju najnovije avione 😉\nPoslao: 26 Sep 2020 21:09\nZa kapetana prve klase Vasiljevica objavili su da je na MiG-21 presao sa Orla. Sta je sa majorom Krsnikom, je li i on prethodno leteo na Orlu?\nPoslao: 26 Sep 2020 22:22\nMислим да је и раније летео на Мигу 21. У чланку блица о дежурној пари из 2012. је изјавио да лети на надзвучном авиону од 1993.\nPoslao: 26 Sep 2020 22:42\nMajor Dejan Krsnik bio je 43.klasa VVA na Migu 21,1994.godine diplomirao.Bio je pripadnik 126.lae,pa 101.lae.\nPoslao: 26 Sep 2020 22:46\n2Ovo se svidja korisnicima: komkom, Luka\nTu mozda lezi jedan od uzroka tragedije\nMig 21 je nedavno aktiviran pa pokojni Vasiljevic sigurno nije imao znacajan nalet na tom tipu letelice,posebno ako je presao iz 241 u nekom prethodnom periodu\nS obzirom da je bio iznad svog kraja vrlo je verovatno da mu je iskusniji kolega prepustio komande sto je mozda bilo kobno jer iskustvo na Orlu ili G4 koje je imao nije bas prenosivo direktno na 21\nCak ima razlike i izmedju letenja na izvidjackoj i jurisnoj verziji Orla a gde je tek 21ica\nPoslao: 27 Sep 2020 08:11\nЈучерашња церемонија у Прањанима је почела минутом ћутања за погинуле пилоте.\nУводна реч Џона Капела, од 17 30\nOvaj topic je pregledan 27119 puta\nKorisnici trenutno na forumu: 5.56, _Sale, A.R.Chafee.Jr., aljosa7, Apok, babaroga, bankulen, bojank, bossga, brundo65, Cobi026, darcaud, dekao, dekir, delrey, djboj, Djokkinen, djukapfc, draganca, Drug pukovnik, Georgius, Hektor, ILGromovnik, joca83, Joja, kolateralnasteta, kunktator, kybonacci, Lucije Kvint, LUDI, MB120mm, mercedesamg, Mercury, micoboj, MIg, milos97, minmatar34957, mirbat, Mitraljeta, mnn2, momir, mrmr, Nebo_M, nemkea71, nikolapetkovic, ostoja, Paja Pajser, Panter, panzerwaffe, play4fun, PrintZip, psyho93, renoje2, repac, rkekoke, rovac, Skijavoneska, T-72, trajkoni018, vlad the impaler, Vlad000, Vlada1389, Vladko, vladom6, vlvl, zastavnik, zillbg